CELEX: 62011TN0546
Language: et
Date: 2011-10-11 00:00:00
Title: Kohtuasi T-546/11: 11. oktoobril 2011 esitatud hagi — Technion — Israel Institute of Technology ja Technion Research & Development versus komisjon

3.12.2011   
            
            
               ET
            
            
               Euroopa Liidu Teataja
            
            
               C 355/28
            
         11. oktoobril 2011 esitatud hagi — Technion — Israel Institute of Technology ja Technion Research & Development versus komisjon
   (Kohtuasi T-546/11)
   2011/C 355/51
   Kohtumenetluse keel: prantsuse
   
      Pooled
   
   
      Hagejad: Technion — Israel Institute of Technology (Haifa, Iisrael) ja Technion Research & Development Foundation Ltd (Haifa) (esindajad: advokaadid D. Grisay ja D. Piccininno)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               võtta vastu käesolev Euroopa Liidu toimimise lepingu artiklil 263 põhinev tühistamishagi;
            
         
               —
            
            
               tunnistada see vastuvõetavaks; ning
            
         
               —
            
            
               eelkõige tunnistada hagi põhjendatuks ja tühistada Euroopa Komisjoni infoühiskonna ja meedia peadirektoraadi 2. augusti 2011. aasta otsus;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud olulisi menetlusnorme, jaguneb kaheks osaks, mis põhinevad:
               
                           —
                        
                        
                           esiteks põhjenduse puudumisel ja ebapiisavusel, kuna neljast asjaomasest lepingust kahe puhul ei nimeta komisjon põhjendusi ja tõendeid, mille tõttu ta leiab, et abikõlblikke kulusid on vaja korrigeerida;
                        
                     
                           —
                        
                        
                           teiseks kaitseõiguste rikkumisel, kuna komisjon on vastu sellele, et Technion — Israel Institute of Technology saaks tutvuda dokumentidega, millel vaidlustatud otsus rajaneb, ning nende suhtes oma seisukoha esitada.
                        
                     
         
               2.
            
            
               Teine väide, et tehtud on ilmne hindamisviga, mis väljendub selles, et vaidlustatud otsuses viidatud asjaolude põhjal ei ole tõendatud, et teenuseid, mille osas komisjon nõuab tagasimaksmist, ei ole tegelikult osutatud.
            
         
               3.
            
            
               Kolmas väide, et rikutud on õiguspärase ootuse ja proportsionaalsuse põhimõtteid, kuna komisjon:
               
                           —
                        
                        
                           võttis vastu abikõlblike kulude korrigeerimise otsuse, samas kui ta kiitis need kulud heaks projektide koostamise ajal, enne lepingute allakirjutamist, ja
                        
                     
                           —
                        
                        
                           nõuab abikõlblike kulude korrigeerimist ulatuses, mis ületab summa, mille kohta tal väidetavalt on tõendeid.